Emmanuel Pelaez

Ni Emmanuel Neri Pelaez (Nobiembre 30, 1915 – Hulio 27, 2003) ket maysa idi a politiko ken Bise Presidente ti Filipinas.

 Nasapa a biag ken pagsapulan 
Nayanak ni Pelaez idiay Medina, Misamis Oriental kada Gregorio Pelaez, Sr. ken Felipa Neri. Isu ti maikapat kadagiti walo nga annak: ni Rosario, Concepcion, Gregorio Jr., Emmanuel, Jose Ma., Lourdes, Antonio, ken ni Carmen.What's Happening to Our Country? The Life and Times of Emmanuel Pelaez by Nelson Navarro Isu ket nagadal iti Eskuela ti Elementaria ti Cagayan de Misamis (dati a nagan ti Cagayan de Oro). Kalpasanna ket nagadal iti Nangato nga Eskuela idiay Ateneo de Manila ket nakagun-od ti Grado ti Asosiado dagiti Arte Junior a Kolehio ti UP Cebu\.

Isu ket nakagun-od iti grado ti linteg idiay Unibersidad ti Manila idi 1938, ken iti isu met laeng a tawen isu ti nakagun-od ti kangatuan kadagiti eksaminasion ti kinaabogado. Isu ket nagtrabaho a kas Klero ti Senado iti Dibision ti Warnakan manipud idi 1934 aginggana idi 1935, Debado a  Reporter manipud idi 1935 aginggana idi 1937, ken agipatpatarus iti korte manipud idi 1937–1938. Isu ket nagtrabaho a kas katakunaynay a reporter ti korte iti Korte dagiti Panagkiddaw manipud idi 1939 aginggana idi 1940, ken kalpasanna a kas Naipangruna a Prosekutor iti Korte ti Tattao manipud idi 1945 aginggana idi 1946. Ni Peláez ket nagsanay iti linteg ken propesor pay ti linteg idiay Unibersidad ti Manila manipud idi 1946 aginggana idi 1963. Idi 1949, isu ket nabutosan idi a Kongregista, ken nangipresenta ti probinsiana. Idi las-ud ti terminona akas pannakabagi (1949–53) isu ket maysa idi ket naikeddeng a kas maysa kadagiti Sangapulo a Naisangayan a Kongregista babaen ti  Kongresional a Timpuyog ti Warnakan, maysa kadagiti Kaserbian a Kongregista babaen ti Nawaya a Warnakan iti Filipinas, ken maysa kadagiti dua a  Naisangayan a Kongregista babaen ti Liga dagiti Agbutbutos a Babbai iti Filipinas.

Dagiti kasta a nagun-od iti Akin-baba a Kamara iti Kongreso ket isu ti nangiyeg kaniana iti Senadio idi 1953–60. Isu ket nagkaykaysa a napili a Naisangayan a Senador babaen dagiti dua a gunglo, ti Liga dagiti Agbutbutos a Babbai iti Filipinas ken ti Timpuyog ti Warnakan ti Senado.

 Bise Presidente 
Ni Pelaez ket nabutosan idi a kas Bise Presidente idi 1961, ket isu pay ti Sekretario ti Ganganaet a Pannakibiang. Isu ket nagikkat a kas Sekretario iti 1963, kalpasan ti suppaiat iti administrasion ni Macapagal. Iti isu met laeng a tawen, isu ket napili a kas Tap iti Tawen babaen ti Examiner ken ti simmaruno a tawen ket naikeddeng a kas Naisangayan nga Alumnus idi las-ud ti Rambakan ti Nabalitokan a Hubileo iti Unibersidad ti Manila.

 Pannakabutos iti Kongreso ti Filipinas 
Ni Pelaez ket nabutosan pay idi a kas pannakabagi ti KOngreso idi 1965. Kalpasan ti dua a tawen tinengngelna pay ti opisina a kas Senador aginggana idi nairangarang ti linteg militar idi Septiembre 1972. Bayat idi nga isu ket nagsubli iti pribado a biag ken nangipasnek ti panawenna iti pamiliana ken ti panagsanay iti linteg, isu ket nagtultuloy iti aktibo nga interasado iti pubuiko a pannakibiang. Idi 1978, ti agtawen ti 63- ng aabogado ti Misamis Oriental ket nabutosan a kas pannakabagi ti Interim Batasang Pambansa ken nagserbi a kas Ministro ti Estado.

 Diplomata 
Ni Pelaez idi ket Mangipagulo/wenno nairanggo a kameng dagiti delagado ti Filipinas kadagiti nadumaduma a komperensia iti lubong ken mairaman kadagitoy: ti Maika-10 a Komemoratibo a Konperensia ti Nagkaykaysa a Pagpagilian idiay San Francisco idi 1955; ti miting ti Sapasap nga Asemblia ti Nagkaykaysa a Pagpagilian idi 1957 ken 1962; Konperensia ti Interparliamentario a Kappon idiay Londres idi 1957; idiay Peru ken idiay Kamerun idi 1972. Isu ket kameng pay idi , ti konsultado a bagi ti Delagasion ti Filipinas iti SEATO idi 1963. In 1973, isu ket inkeddeng babaen ni Presidente Marcos a kas kameng ti benneg ti Filipinas kadagiti negosasion dagiti kuartel ti militar iti Estados Unidos. Daytoy a negosasion ket natengngel idiay Washington, D.C. idi 1975. Daytoy idi ti maikadua a panagserbina iti daytoy a benneg, ti immuna ket idi 1956 idi isu ket ti ngiwat ti benneg kadagiti negosasion kadagiti kuartel ti militar ti Filipinas ken Estados Unidos. Ni Peláez ket nagserbi pay a kas embahador ti PIlipinas iti Estados Unidos idi las-ud ti administrasion ni Aquino. Ni Pelaez ket nagserbi a kas Komite iti Dayaw iti Agri-Eneria (AER)- ti inkeddeng ti Nagkaykaysa a Pagpagilian a saan a gunglo ti gobierno ken nakibinglay ti rehional a koperensia ti agri-industrial ti ASEAN ti AER idi Mayo 1987 idiay Otel ti Manila.

 Daulo ti sibik 
Ni Pelaez ket aaktibo a nankitunos kadagiti nadumaduma a sibik ken kadagiti propesional a kagimongan. Isu ket nagserbi a kas Mangidaulo ti Panagsukisok a Pundasion ti Filipinas ti Cadang-Cadang , ti immuna a pundasion ti panagsukisok iti Filipinas a a kakuyog a binayadan ti gobierno ken pribado a sektor para iti panagpapukaw iti cadang-cadang, ti maysa a makaalis a maipapan iti birus a sakit a nangpangta a mangdadaek ti industria ti niog. Isu pay ti nangipangulo ti Gunglo dagiti Agmulmula ti Niog iti Filipinas, Gunglo ti Mindanao-Sulu-Palawan ken ti Philippine National Red Cross Fund Drive idiay Mindanao (1958).

 Personal a biag 
Ni Pelaez ket inasawana ni Edith Fabella ken dagiti annakda a ni: Emmanuel Jr., Ernesto, Elena, Esperanza, Eloisa, Eduardo, Enrique, Edmundo ken ni Elvira. Ti napaay a panangasasinado ket nangrugian ni  Pelaez a mangpatingga ti politikal a pagsapulanna ken nangipasnek ti biagana iti panagadal ti Biblia. Isu ket namindua  nagserbi a kas Presidente ti Kagimongan ti Biblia iti Filipinas ken Mangipangulo dagiti Direktorna, ken kalpasanna ket naaramid a kas Honorario a Presidente nga awan kanungpalan babaen ti gunglo.

Isu ket pimmusay idi Hulio 27, 2003 idiay Ospital ti Asia ken Sentro ti Medikal idiay Muntinlupa gapu ti aresto iti puso.

 Dagiti nagibasaran 

 Dagiti akinruar a silpo 
Senado ti Filipinas
Opisina ti Bise Presidente ti Filipinas

Kategoria:1915 a pannakaipasngay
Kategoria:2003 nga ipupusay
Kategoria:Dagiti bise presidente ti Filipinas